**ตัวชี้วัดที่ 7 ระดับคุณธรรมและความโปร่งใสในการดำเนินงานของสำนักงานเขตพื้นที่การศึกษา**

**หน่วยวัด : ระดับ**

**น้ำหนัก : ร้อยละ 2**

**คำอธิบาย :**

ด้วยยุทธศาสตร์ชาติว่าด้วยการป้องกันและปราบปรามการทุจริต ระยะที่ 2 (พ.ศ.2556-2560) ได้กำหนดวิสัยทัศน์ว่า “สังคมไทยมีวินัย โปร่งใส ยึดมั่นในคุณธรรม จริยธรรมและร่วมกันป้องกัน  
และปราบปรามการทุจริต เป็นที่ยอมรับในระดับสากล” มีเป้าหมายหลักเพื่อลดปัญหาการทุจริต  
ในสังคมไทยและยกระดับคุณธรรมจริยธรรมของคนไทยให้สูงขึ้น อันจะส่งผลต่อค่าดัชนีชี้วัดภาพลักษณ์คอร์รัปชั่น (Corruption Perception Index: CPI) ของประเทศไทยสูงขึ้น โดยตั้งค่าเป้าหมายไว้ที่  
ร้อยละ 50 ในปี พ.ศ. 2560 (โดยในปี 2558 ที่ผ่านมา ประเทศไทยได้คะแนนความโปร่งใสร้อยละ 38  
อยู่อันดับที่ 76 จากการจัดอันดับทั้งหมด 168 ประเทศทั่วโลก) นอกจากนี้ สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ยังได้กำหนดแนวทางเพื่อยกระดับมาตรฐานความสุจริต ระดับคุณธรรมและความโปร่งใสของหน่วยงานภาครัฐไว้ในยุทธศาสตร์ที่ 4 “พัฒนาระบบบริหาร  
และเครื่องมือในการป้องกันและปราบปรามการทุจริต” เนื่องจากเป็นประเด็นที่ส่งผลต่อค่าดัชนีชี้วัดภาพลักษณ์คอร์รัปชั่น (Corruption Perception Index: CPI)

สำนักงานคณะกรรมการการศึกษาขั้นพื้นฐาน (สพฐ.) โดยสำนักพัฒนานวัตกรรม  
การจัดการศึกษา (สนก.) ได้ดำเนินโครงการเสริมสร้างคุณธรรม จริยธรรมและธรรมาภิบาลในสถานศึกษา (โครงการโรงเรียนสุจริต) เพื่อยกระดับมาตรฐานความสุจริต คุณธรรม และความโปร่งใสให้เป็นแนวทาง  
ที่สอดคล้องกับแนวนโยบาย การบริหารประเทศของรัฐบาลที่ได้แถลงต่อสภานิติบัญญัติแห่งชาติ (สนช.) เมื่อวันที่ 12 กันยายน 2557 ข้อ 10 การส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ ได้ร่วมมือกับสำนักงานคณะกรรมการป้องกัน  
และปราบปรามการทุจริตแห่งชาติ (สำนักงาน ป.ป.ช.) พัฒนาระบบประเมินคุณธรรมและความโปร่งใส การดำเนินงานของหน่วยงานภาครัฐ (Integrity and Transparency Assessment : ITA) โดยบูรณาการและปรับปรุงเครื่องมือการประเมินคุณธรรมการดำเนินงาน (Integrity Assessment) หน่วยงานภาครัฐ  
ที่นำมาจากแนวคิดของสาธารณรัฐเกาหลี และดัชนีวัดความโปร่งใสของหน่วยงานภาครัฐเข้าด้วยกัน เพื่อให้การประเมินคุณธรรมมีประสิทธิภาพมากยิ่งขึ้น และเป็นการสร้างเครื่องมือการประเมินที่ผนวกหลักการประเมินเชิงภาพลักษณ์ (Perception based) เข้ากับหลักฐานเชิงประจักษ์ (Evidence based) โดยมุ่งหวังให้เกิดการบริหารงานที่โปร่งใสและเป็นธรรมในสำนักงานเขตพื้นที่การศึกษาและสถานศึกษา โดยให้มี การจัดระดับ Integrity Assessment ตามผลที่ได้รับจากการประเมินดังกล่าว เพื่อให้แต่ละหน่วยงาน  
นำข้อมูลผลการประเมินไปช่วยในการพัฒนาและยกระดับคุณธรรมและความโปร่งใสการดำเนินงาน  
ของหน่วยงานตนเองได้อย่างเหมาะสม รวมถึงสามารถใช้เป็นเครื่องมือในการป้องกันการทุจริตของประเทศได้อีกทางหนึ่ง

การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) แบ่งเป็น 5 ดัชนี ดังนี้

**5.1 ความโปร่งใส (Transparency)** ประเมินจากความคิดเห็นของประชาชนผู้รับบริการหรือ ผู้มีส่วนได้ส่วนเสียตามประสบการณ์ในการรับบริการจากหน่วยงานภาครัฐ และจากข้อมูลเอกสาร/หลักฐานเชิงประจักษ์ (Evidence - Based) บนพื้นฐานของข้อเท็จจริงในการดำเนินงานของหน่วยงาน

**5.2 ความพร้อมรับผิด (Accountability)** ประเมินจากความคิดเห็นของประชาชนผู้รับบริการหรือผู้มีส่วนได้ส่วนเสียตามประสบการณ์ในการรับบริการจากหน่วยงานภาครัฐ

**5.3 คุณธรรมการให้บริการของหน่วยงาน (Integrity in Service Delivery)** ประเมินจากการรับรู้และประสบการณ์โดยตรงของประชาชนผู้รับบริการหรือผู้มีส่วนได้ส่วนเสียที่มีต่อการให้บริการ  
ของหน่วยงานภาครัฐ

**5.4 วัฒนธรรมคุณธรรมในองค์กร (Integrity Culture)** ประเมินจากความคิดเห็น  
ของเจ้าหน้าที่ภายในหน่วยงานภาครัฐ และจากข้อมูลเอกสาร/หลักฐานเชิงประจักษ์ (Evidence - Based)  
บนพื้นฐานของข้อเท็จจริงในการดำเนินงานของหน่วยงาน

**5.5 คุณธรรมการทำงานในหน่วยงาน (Work Integrity)** ประเมินจากความคิดเห็น  
ของเจ้าหน้าที่ภายในหน่วยงานภาครัฐที่มีต่อการดำเนินงานของหน่วยงาน

**เกณฑ์การให้คะแนน :**

เกณฑ์การให้คะแนนการประเมินคุณธรรมและความโปร่งใสในการดำเนินงาน  
ของหน่วยงานภาครัฐ (Integrity and Transparency Assessment : ITA) แบ่งเป็น 5 ระดับ ดังนี้

|  |  |  |
| --- | --- | --- |
| **ระดับ** | **ค่าคะแนน** | **ผลการดำเนินงาน** |
| 5 | 80 – 100 คะแนน | มีระดับคุณธรรมและความโปร่งใสในการดำเนินงานสูงมาก |
| 4 | 60 – 79.99 คะแนน | มีระดับคุณธรรมและความโปร่งใสในการดำเนินงานสูง |
| 3 | 40 – 59.99 คะแนน | มีระดับคุณธรรมและความโปร่งใสในการดำเนินงานปานกลาง |
| 2 | 20 – 39.99 คะแนน | มีระดับคุณธรรมและความโปร่งใสในการดำเนินงานต่ำ |
| 1 | 0 – 19.99 คะแนน | มีระดับคุณธรรมและความโปร่งใสในการดำเนินงานต่ำมาก |

**รายละเอียดข้อมูลพื้นฐาน :**

|  |  |  |  |  |
| --- | --- | --- | --- | --- |
| **ข้อมูลพื้นฐานประกอบตัวชี้วัด** | **หน่วยวัด** | **ผลการดำเนินงานในอดีตปีงบประมาณ พ.ศ.** | | |
| **2556** | **2557** | **2558** |
| **ระดับคุณธรรมและความโปร่งใส ในการดำเนินงานของสำนักงานเขตพื้นที่การศึกษา** | ระดับ | **-** | **-** | **A/W** |

**แหล่งข้อมูล:**

* สำนักงานเขตพื้นที่การศึกษา (สพป./ สพม.)
* คู่มือการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA)
* แบบส่งรายชื่อผู้ประสานงาน ITA ระดับสำนักงานเขตพื้นที่การศึกษา (แบบ ITA 001.1)
* แบบส่งข้อมูลบุคลากรเพื่อใช้ในการสำรวจ ITA ระดับสำนักงานเขตพื้นที่การศึกษา (แบบ ITA 002.1)
* แบบส่งข้อมูลผู้รับบริการหรือผู้มีส่วนได้ส่วนเสีย เพื่อใช้ในการสำรวจ ITA ระดับสำนักงานเขตพื้นที่การศึกษา (แบบ ITA 003.1)

**วิธีการจัดเก็บข้อมูล :**

**1. รูปแบบหรือวิธีการประเมิน**

1.1 ผู้ประเมิน **ประกอบด้วย**

1) คณะกรรมการประเมิน ที่สำนักงานคณะกรรมการการศึกษาขั้นพื้นฐาน พิจารณาแต่งตั้ง ประกอบด้วย ผู้อำนวยการสำนัก ผู้เชี่ยวชาญ ผู้รับผิดชอบโครงการ ผู้ผ่านการอบรบหลักสูตร  
การประเมิน ITA จากสำนักงาน ป.ป.ช. ฯลฯ จำนวน 3 - 5 คน เพื่อประเมินตามเครื่องมือที่ใช้ประเมิน จำนวน 3 แบบ

2) คณะกรรมการตรวจสอบ ที่สำนักงานคณะกรรมการการศึกษาขั้นพื้นฐาน พิจารณาแต่งตั้งบุคคลที่มีความรู้ ความสามารถ จำนวน 5 - 10 คน เพื่อตรวจสอบและประเมินผลคะแนน

3) คณะกรรมการแปลผลคะแนน ที่สำนักงานคณะกรรมการการศึกษาขั้นพื้นฐาน พิจารณาแต่งตั้งบุคคลที่มีความรู้ ความสามารถ ด้านการวิจัย จำนวน 3 - 5 คน เพื่อแปลผลคะแนน  
และสรุปผลการประเมินเป็นเอกสาร

1.2 เครื่องมือที่ใช้ในการประเมิน

สำนักงานคณะกรรมการการศึกษาขั้นพื้นฐาน ใช้แบบประเมินคุณธรรมและความโปร่งใสในการดำเนินงานของหน่วยงานของภาครัฐ (Integrity and Transparency Assessment : ITA) จำนวน  
3 แบบ (ตามแบบของสำนักงาน ป.ป.ช. ซึ่งสำนักงานคณะกรรมการการศึกษาขั้นพื้นฐานได้ดำเนินการปรับเครื่องมือเพื่อให้สอดคล้องกับบริบทของสำนักงานเขตพื้นที่การศึกษา) โดยมีรายละเอียด ดังนี้

**แบบที่ 1** แบบสำรวจความคิดเห็น Internal Integrity & Transparency Assessment สำหรับ การประเมินคุณธรรมและความโปร่งใสในการดำเนินงานของสำนักงานเขตพื้นที่การศึกษา ประจำปีงบประมาณ พ.ศ. 2559 (IIT-Office) เป็นการสำรวจความคิดเห็นของบุคลากรในสำนักงานเขตพื้นที่การศึกษานั้นๆ เกี่ยวกับวัฒนธรรม คุณธรรม ภายในสำนักงานเขตพื้นที่การศึกษา จากการสุ่มตัวอย่าง (Sample Survey Research) ด้วยวิธีการสัมภาษณ์แบบเผชิญหน้า (Face-to Face) หรือสัมภาษณ์  
ทางโทรศัพท์

**แบบที่ 2** แบบสำรวจความคิดเห็น External Integrity & Transparency Assessment สำหรับการประเมินคุณธรรมและความโปร่งใสในการดำเนินงานของสำนักงานเขตพื้นที่การศึกษา ประจำปีงบประมาณ พ.ศ. 2559 (EIT-Office) เป็นการสำรวจความคิดเห็นสำหรับผู้รับบริการหรือผู้มีส่วนได้ส่วนเสีย เกี่ยวกับความโปร่งใส ความรับผิดชอบ และการทุจริตคอร์รัปชัน จากการสุ่มตัวอย่าง (Sample Survey Research) ด้วยวิธีการสัมภาษณ์แบบเผชิญหน้า (Face-to Face) สัมภาษณ์ทางโทรศัพท์ หรือส่งเอกสารทางไปรษณีย์

**แบบที่ 3** แบบสำรวจใช้หลักฐานเชิงประจักษ์ Evidence-based Integrity &Transparency Assessment สำหรับการประเมินคุณธรรมและความโปร่งใสในการดำเนินงานของสำนักงานเขตพื้นที่การศึกษาประจำปี พ.ศ. 2559 (EBIT-Office)

**2. วิธีการจัดส่งข้อมูล**

2.1 ส่งรายชื่อผู้ประสานงานประจำสำนักงานเขตพื้นที่การศึกษา (ตามแบบ ITA 001.1) ให้แก่ผู้รับผิดชอบโครงการโรงเรียนสุจริต ทางจดหมายอิเล็กทรอนิกส์

2.2 ส่งข้อมูลบุคลากรเพื่อประกอบการประเมินตาม แบบที่ 1 (ตามแบบ ITA 001.2) ให้แก่ผู้รับผิดชอบโครงการโรงเรียนสุจริต ทางจดหมายอิเล็กทรอนิกส์

การจัดเก็บแบบสำรวจความคิดเห็น Internal Integrity & Transparency Assessment สำหรับ การประเมินคุณธรรมและความโปร่งใสในการดำเนินงานของสำนักงานเขตพื้นที่การศึกษา (IIT-Office) บุคลากรในสำนักงานเขตพื้นที่การศึกษาที่ตอบแบบประเมิน ส่งโดยตรงกับคณะกรรมการผู้ประเมินในวันรับการประเมิน

2.3 ส่งข้อมูลผู้รับบริการหรือผู้มีส่วนได้ส่วนเสีย เพื่อประกอบการประเมินตาม แบบที่ 2 (ตามแบบ ฟอร์ม ITA 003.1) ให้แก่ผู้รับผิดชอบโครงการโรงเรียนสุจริต ทางจดหมายอิเล็กทรอนิกส์

การจัดเก็บแบบสำรวจความคิดเห็น External Integrity & Transparency Assessment สำหรับการประเมินคุณธรรมและความโปร่งใสในการดำเนินงานของสำนักงานเขตพื้นที่การศึกษา (EIT-Office) ผู้รับบริการหรือผู้มีส่วนได้ส่วนเสีย ส่งโดยตรงกับคณะกรรมการผู้ประเมิน หรือปิดผนึกและส่งทางไปรษณีย์ให้แก่ผู้รับผิดชอบโครงการโรงเรียนสุจริตที่ สำนักพัฒนานวัตกรรมการจัดการศึกษา อาคาร สพฐ. 5 ชั้น 10 สำนักงานคณะกรรมการการศึกษาขั้นพื้นฐาน เขตดุสิต กทม. 10300

2.4 การจัดเก็บแบบสำรวจใช้หลักฐานเชิงประจักษ์ Evidence-based Integrity &Transparency Assessment สำหรับการประเมินคุณธรรมและความโปร่งใสในการดำเนินงานของสำนักงานเขตพื้นที่การศึกษา (EBIT-Office) สำนักงานเขตพื้นที่การศึกษาที่เข้ารับการประเมิน ส่งเอกสารหลักฐาน ประกอบข้อคำถาม ให้ผู้รับผิดชอบโครงการโรงเรียนสุจริต ที่ สำนักพัฒนานวัตกรรมการจัดการศึกษา อาคาร สพฐ. 5 ชั้น 10 สำนักงานคณะกรรมการการศึกษาขั้นพื้นฐาน เขตดุสิต กทม. 10300 และหรือมอบให้คณะกรรมการประเมิน

|  |  |  |
| --- | --- | --- |
| **ผู้กำกับดูแลตัวชี้วัด:** | ผู้อำนวยการสำนักพัฒนานวัตกรรมการจัดการศึกษา | เบอร์ติดต่อ : 02 281 1958 |
| **ผู้จัดเก็บข้อมูล:** | นายภูธร จันทะหงษ์ ปุณยจรัสธำรง | เบอร์ติดต่อ : 02 282 1311 |
|  | นายจักรพงษ์ วงค์อ้าย | เบอร์ติดต่อ : 02 288 5888 |