**ตัวชี้วัดที่ 34 ร้อยละของครูในโครงการมีการพัฒนาการจัดการเรียนการสอนตามแนวทางของวอลดอร์ฟ ที่เหมาะสมสอดคล้องกับวิธีการเรียนรู้ของนักเรียน**

**หน่วยวัด : ร้อยละ**

**น้ำหนัก : ร้อยละ 1**

**คำอธิบาย :** โรงเรียนโสตศึกษาของประเทศไทย เริ่มต้นมาตั้งแต่ปี 2494 และเริ่มต้นโดยใช้วิธีสอน แบบรวม(Combined Method) ตามปรัชญาการสื่อสารระบบรวม (Total Communication หรือ T.C.) ผลลัพธ์ที่ได้จากการศึกษาดังกล่าว พบว่า เด็กหูหนวกมีผลสัมฤทธิ์ทางการเรียนแตกต่างจากเด็กทั่วไปที่อยู่ในวัยเดียวกัน และระดับชั้นเดียวกัน ผลกระทบดังกล่าวทำให้คนหูหนวกไม่ประสบความสำเร็จในการศึกษา การประกอบอาชีพและการใช้ชีวิตในสังคม นักการศึกษาของไทยในอดีต และปัจจุบันได้หาหนทางที่จะแก้ปัญหาดังกล่าว   
ซึ่งในปีการศึกษา ๒๕๔๗ สำนักงานคณะกรรมการการศึกษาขั้นพื้นฐาน ได้ร่วมมือทางวิชาการและการวิจัย  
กับวิทยาลัยราชสุดา มหาวิทยาลัยมหิดล ดำเนินโครงการโรงเรียนต้นแบบการทดลองสอนแบบสองภาษากับโรงเรียนโสตศึกษา 5 แห่ง ผลของการดำเนินงานดังกล่าว พบว่า การจัดการเรียนการสอนแบบสองภาษาสำหรับเด็กหูหนวก จะต้องใช้กระบวนการจัดการเรียนรู้ตามแนวการศึกษาวอลดอร์ฟ ซึ่งเป็นการศึกษาเพื่อพัฒนาศักยภาพของมนุษย์ โดยองค์รวมตามแนวทางมนุษย์ปรัชญา ผสมผสานกับวิธีสอนแบบสองภาษา  
สำหรับเด็กหูหนวก จึงจะสอดคล้องกับวิถีชีวิตของเด็กหูหนวกและผลการจัดการศึกษาดังกล่าว   
พบว่า เด็กหูหนวกในชั้นอนุบาล มีพัฒนาการทางภาษาใกล้เคียงกับเด็กปกติ โดยเด็กหูหนวกได้เรียนภาษามือ  
จากครูหูหนวกผู้ใหญ่ ผู้เป็นแม่แบบของการถ่ายทอดภาษาและวัฒนธรรมของคนหูหนวก เด็กสามารถ  
ใช้ภาษามือเป็นเครื่องมือในการเรียนภาษาไทย และเป็นเครื่องมือ ในการเรียนรู้วิชาอื่นๆ และเด็กหูหนวก   
ชั้นประถมศึกษาปีที่ 3 มีความสามารถในการอ่านภาษาไทย ด้วยการสะกดนิ้วมือและอ่านออกเสียงได้  
เด็กมีพัฒนาการในการเรียนรู้ มีกระบวนการคิดมีจินตนาการ มีความมั่นใจ มีบุคลิกภาพดี ยิ้มแย้มแจ่มใส   
มีความสุข มีทักษะในทางสังคมและการดำรงชีวิต มีความมุ่งมั่นที่จะเรียนรู้

ในปี 2556 โครงการพัฒนาการจัดการเรียนการสอนแบบสองภาษาสำหรับเด็กหูหนวก   
ตามแนวการจัดการศึกษาของวอลดอร์ฟ มีโรงเรียนที่จัดการเรียนการสอนเด็กที่มีความบกพร่องทางการได้ยินและศูนย์การศึกษาพิเศษ ขอส่งครูเข้าร่วมการฝึกอบรมจำนวนหนึ่ง จึงทำให้มีโรงเรียน และชั้นเรียนในโครงการเพิ่มขึ้นด้วย โครงการฯจึงได้จัดกิจกรรมพัฒนาครูผู้นิเทศภายในโรงเรียนขึ้น เพื่อให้ครูที่มีคุณภาพและ  
มีประสบการณ์ได้ช่วยส่งเสริมการพัฒนาครูผู้สอนในโรงเรียนต่างๆต่อไป จากผลการดำเนินงานที่ผ่านมา โรงเรียน  
ที่ร่วมในโครงการ ครู นักเรียนมีผลสะท้อนเชิงประจักษ์เกิดขึ้นที่ยอมรับทั้งภายในและภายนอกในผลที่เกิดขึ้น  
กับเด็กหูหนวกอย่างเหมาะสมและสวยงาม สมควรได้รับการเผยแพร่ ไปยังโรงเรียนที่ยังไม่ได้เข้าร่วมโครงการ เนื่องจากหากสามารถดำเนินการได้ตามโรงเรียนในโครงการจะส่งผลดีต่อการพัฒนาผู้เรียนและคุณภาพของผู้สอนต่อไป ต่อมาสำนักงานคณะกรรมการศึกษาขั้นพื้นฐาน อนุมัติให้ดำเนินโครงการพัฒนาการจัดการเรียนการสอน ตามแนวทางของวอลดอร์ฟ โดยให้ขยายผลไปยังโรงเรียนที่สอนบุคคลที่มีความบกพร่องทางสติปัญญา และโรงเรียนศึกษาสงเคราะห์หรือราชประชานุเคราะห์ ซึ่งเป็นตัวแทนภูมิภาค นอกจากนี้ยังมีศูนย์การศึกษาพิเศษขอเข้าร่วมโครงการดังกล่าวด้วย ซึ่งในปัจจุบันมีโรงเรียนและศูนย์การศึกษาพิเศษ และในปี 2557 ได้มีการรวมโครงการที่ดำเนินการในโรงเรียนโสตศึกษาและโครงการที่ดำเนินการขยายผลเข้าเป็นโครงการเดียวกัน ใช้ชื่อว่า “โครงการพัฒนาการจัดการเรียนการสอน ตามแนวทางของวอลดอร์ฟ”โดยมีวัตถุประสงค์เพื่อพัฒนาบุคลากรในสถานศึกษาที่เข้าร่วมโครงการให้มีความรู้ ความเข้าใจ มีทักษะ เจตคติที่เหมาะสมกับการจัดประสบการณ์การเรียนรู้ที่มีประสิทธิภาพ และพัฒนารูปแบบการจัดการเรียนการสอนที่เหมาะสมและสามารถตอบสนองความต้องการจำเป็นและสอดคล้องกับวิถีชีวิตของนักเรียนในโรงเรียนที่เข้าร่วมโครงการ

**สูตรการคำนวณ :**

จำนวนครูมีพัฒนาการด้านการจัดการเรียนการสอนตามแนวทางของวอลดอร์ฟ

X 100

จำนวนครูตามเป้าหมาย

**เกณฑ์การให้คะแนน :**

ช่วงการปรับเกณฑ์การให้คะแนน +/- 5 หน่วย ต่อ 1 คะแนน โดยกำหนดเกณฑ์การให้คะแนนดังนี้

|  |  |
| --- | --- |
| จำนวนครูมีพัฒนาการด้านการจัดการเรียนการสอนตามแนวทางของวอลดอร์ฟ  (ร้อยละ 80) | เท่ากับ 1 คะแนน |
| จำนวนครูมีพัฒนาการด้านการจัดการเรียนการสอนตามแนวทางของวอลดอร์ฟ  (ร้อยละ 85) | เท่ากับ 2 คะแนน |
| จำนวนครูมีพัฒนาการด้านการจัดการเรียนการสอนตามแนวทางของวอลดอร์ฟ  (ร้อยละ 90) | เท่ากับ 3 คะแนน |
| จำนวนครูมีพัฒนาการด้านการจัดการเรียนการสอนตามแนวทางของวอลดอร์ฟ  (ร้อยละ 95) | เท่ากับ 4 คะแนน |
| จำนวนครูมีพัฒนาการด้านการจัดการเรียนการสอนตามแนวทางของวอลดอร์ฟ  (ร้อยละ 100) | เท่ากับ 5 คะแนน |

**รายละเอียดข้อมูลพื้นฐาน :**

|  |  |  |  |  |
| --- | --- | --- | --- | --- |
| ข้อมูลพื้นฐานประกอบตัวชี้วัด | หน่วยวัด | ผลการดำเนินงานในอดีต ปีงบประมาณ พ.ศ. | | |
| 2556 | 2557 | 2558 |
| ร้อยละของครูในโครงการมีการพัฒนาการจัดการเรียนการสอนตามแนวทางของวอลดอร์ฟ ที่เหมาะสมสอดคล้องกับวิธีการเรียนรู้ของนักเรียน | ร้อยละ | - | - | 90 |

**แหล่งข้อมูล / วิธีการจัดเก็บข้อมูล :**

1. โสตศึกษาจังหวัดอุดร
2. ฉะเชิงเทราปัญญานุกูล
3. โรงเรียนศึกษาสงเคราะห์จิตต์อารี
4. ศูนย์การศึกษาพิเศษ จังหวัดลำพูน

**แนวทางการดำเนินงาน :**

**ระดับ สพฐ.**

สำนักงานคณะกรรมการการศึกษาขั้นพื้นฐาน ให้ดำเนินการ โครงการพัฒนาการจัดการเรียนการสอน ตามแนวทางของวอลดอร์ฟต่อเนื่อง โดยมีกจิกรรมสำคัญดังนี้

1. ประชุมคณะทำงานบริหารโครงการ

2. อบรมเชิงปฏิบัติการพร้อมแสดงนวัตกรรม

3. นิเทศติดตามผลการดำเนินงาน

4. สุ่มติดตามการจัดการเรียนการสอน

**ระดับสถานศึกษา**

- จัดกิจกรรมการเรียนการสอนโดยใช้แนวทางของวอลดอร์ฟในการพัฒนาการเรียนรู้ของเด็กที่มีความ ต้องการจำเป็นพิเศษ และเด็กด้อยโอกาส

- จัดทำแผนการจัดการเรียนรู้และสื่ออุปกรณ์ให้เด็กระดับชั้น เพื่อเป็นแนวทางในการพัฒนาผู้เรียน

- นิเทศในโครงการเพื่อเป็นผลการดำเนินงาน

- สรุปผลการดำเนินงานตามประเภทของสถานศึกษา

**ผู้กำกับดูแลตัวชี้วัด :** ผู้อำนวยการสำนักบริหารการศึกษาพิเศษ **เบอร์ติดต่อ :** 02-288-5560

**ผู้จัดเก็บข้อมูล :** นางลำพึง ศรีมีชัย **เบอร์ติดต่อ :** 02-288-5545

**:** นายวิทวัส สุฤทธิกุล **เบอร์ติดต่อ :** 02-288-5545

**:** นายสุวัฒน์ชัย สุฤทธิ์ **เบอร์ติดต่อ :** 02-288-5545