**ตัวชี้วัดที่ 33**.1 **ร้อยละของนักเรียนพิการและผู้ด้อยโอกาสได้รับการพัฒนาทักษะวิชาชีพ ทักษะ การดำรงชีวิตสามารถพึ่งพาตนเองได้**

**หน่วยวัด : ร้อยละ**

**น้ำหนัก :**  **ร้อยละ** 1

**คำอธิบาย :**

การจัดการศึกษาสำหรับคนพิการให้จัดตั้งแต่แรกเกิดหรือพบความพิการ โดยไม่เสียค่าใช้จ่าย และให้บุคคลดังกล่าวมีสิทธิได้รับสิ่งอำนวยความสะดวก สื่อ บริการ และความช่วยเหลืออื่นใดทางการศึกษาตามหลักเกณฑ์และวิธีการที่กำหนดในกฎกระทรวง ซึ่งการจัดการศึกษาต้องจัดให้บุคคลมีสิทธิและโอกาสเสมอกันในการรับการศึกษาขั้นพื้นฐานไม่น้อยกว่าสิบสองปีที่รัฐต้องจัดให้อย่างทั่วถึงและมีคุณภาพโดยไม่เก็บค่าใช้จ่าย และการจัดการศึกษาสำหรับบุคคลซึ่งมีความบกพร่องทางร่างกาย จิตใจ สติปัญญา อารมณ์ สังคม การสื่อสารและการเรียนรู้ หรือมีร่างกายพิการ หรือทุพพลภาพ หรือบุคคลซึ่งไม่สามารถพึ่งตนเองได้ หรือไม่มีผู้ดูแลหรือด้อยโอกาส ต้องจัดให้บุคคลดังกล่าวมีสิทธิและโอกาสได้รับการศึกษาขั้นพื้นฐานเป็นพิเศษ ซึ่งการจัดการศึกษาทั้งการศึกษาในระบบ การศึกษานอกระบบและการศึกษาตามอัธยาศัย ต้องเน้นความสำคัญ  
ทั้งความรู้ คุณธรรม กระบวนการเรียนและบูรณาการตามความเหมาะสมของแต่ละระดับการศึกษา การจัดกระบวนการเรียนรู้ให้สถานศึกษาและหน่วยงานที่เกี่ยวข้องจัดเนื้อหาสาระและกิจกรรมให้สอดคล้อง  
กับความสนใจและความถนัดของผู้เรียน โดยคำนึงถึงความแตกต่างระหว่างบุคคล ฝึกทักษะ กระบวนการคิด การจัดการ การเผชิญสถานการณ์และการประยุกต์ความรู้มาใช้เพื่อป้องกันและแก้ไขปัญหา การจัดกิจกรรม  
ให้ผู้เรียนได้เรียนรู้จากประสบการณ์จริง ฝึกการปฏิบัติให้ทำได้คิดเป็น ทำเป็นรักการอ่านและเกิดการใฝ่รู้  
อย่างต่อเนื่อง ซึ่งการจัดการเรียนการสอนโดยผสมผสานสาระความรู้ด้านต่าง ๆ อย่างได้สัดส่วนสมดุลกัน รวมทั้งปลูกฝังคุณธรรม ค่านิยมที่ดีงาม คุณลักษณะอันพึงประสงค์ไว้ในทุกวิชาการส่งเสริมสนับสนุนให้ผู้สอนสามารถจัดบรรยากาศ สภาพแวดล้อม สื่อการเรียนการสอน และอำนวยความสะดวกเพื่อให้ผู้เรียน  
เกิดการเรียนรู้และมีความรอบรู้ ซึ่งคนพิการ คือ บุคคลซึ่งมีข้อจำกัดในการปฏิบัติกิจกรรมในชีวิตประจำวันหรือเข้าไปมีส่วนร่วมทางสังคม เนื่องจากมีความบกพร่องทางการได้เห็น การได้ยิน การเคลื่อนไหว การสื่อสาร จิตใจ อารมณ์ พฤติกรรม สติปัญญา การเรียนรู้ หรือความบกพร่องอื่นใด ประกอบกับมีอุปสรรคในด้านต่าง ๆ และมีความต้องการจำเป็นพิเศษทางการศึกษาที่จะต้องได้รับความช่วยเหลือ เพื่อให้สามารถปฏิบัติกิจกรรม  
ในชีวิตประจำวันหรือเข้าไปมีส่วนร่วมทางสังคมได้อย่างบุคคลทั่วไป การพัฒนาอาชีพสำหรับเด็กพิการและ  
เด็กด้อยโอกาส จึงเป็นการพัฒนาความรู้ ความสามารถและทักษะการประกอบอาชีพให้กับเด็กพิการและ  
เด็กด้อยโอกาสให้มีการฝึกทักษะอาชีพ การเข้าสู่อาชีพ สร้างกลุ่มเพื่อพัฒนาอาชีพ เพื่อให้เกิดการแลกเปลี่ยนเรียนรู้โดยกระบวนการ กลุ่มการพัฒนาด้านเทคโนโลยีเพื่อนำไปใช้ในกระบวนการผลิตเพื่อเพิ่มมูลค่าของสินค้าที่ผลิตมากยิ่งขึ้น ปัจจุบันคนพิการที่อยู่ในวัยทำงานยังขาดโอกาสในการทำงานเป็นจำนวนมาก แม้จะมีพระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 ที่กำหนดให้สถานประกอบการต้องรับ  
คนพิการเข้าทำงานในอัตราส่วนคนพิการ 1 คนต่อลูกจ้าง 100 คน หรือเลือกส่งเงินเข้ากองทุนส่งเสริมและพัฒนาคุณภาพชีวิตคนพิการเท่ากับร้อยละห้าสิบของเงินค่าจ้างขั้นต่ำทั้งปีแล้วก็ตาม ทั้งนี้เนื่องจาก คนพิการและผู้ด้อยโอกาสที่จบการศึกษาขั้นพื้นฐานขาดทักษะวิชาชีพที่สำคัญที่มีความจำเป็นสำหรับการค้นหางาน และ

การรักษาอาชีพของตนเองให้ยั่งยืนและมีความสุขในการทำงาน เนื่องจากระบบการศึกษายังคงขาด  
การวางแผนการจัดการศึกษาร่วมกับสถานประกอบการและชุมชน เพื่อเตรียมความพร้อมนักเรียนในระยะ  
เปลี่ยนผ่านจากการศึกษาขั้นพื้นฐานสู่การประกอบอาชีพ สำนักงานคณะกรรมการการศึกษาขั้นพื้นฐานจึงได้กำหนดจุดเน้นด้านผู้เรียนในกลุ่มนักเรียนที่มีความต้องการจำเป็นพิเศษให้ได้รับโอกาสทางการศึกษาที่มีคุณภาพตามมาตรฐาน ด้วยระบบการศึกษาตามหลักการจัดการศึกษาเพื่อการประกอบอาชีพ อันจะเป็นการส่งเสริมสนับสนุนให้ผู้เรียนมีความคิดเป็นเหตุเป็นผลในการทำงาน สั่งสมความรู้และทักษะที่จำเป็นในการทำงาน

**สูตรการคำนวณ:**

จำนวนนักเรียนพิการและด้อยโอกาสมีองค์ความรู้ มีทักษะในการประกอบอาชีพ

จำนวนนักเรียนพิการและด้อยโอกาสตามเป้าหมาย

X 100

**เกณฑ์การให้คะแนน :**

ช่วงการปรับเกณฑ์การให้คะแนน +/- 5 หน่วย ต่อ 1 คะแนน โดยกำหนดเกณฑ์การให้คะแนนดังนี้

|  |  |
| --- | --- |
| จำนวนนักเรียนพิการและด้อยโอกาสมีองค์ความรู้ มีทักษะในการประกอบอาชีพ (ร้อยละ 80) | เท่ากับ 1 คะแนน |
| จำนวนนักเรียนพิการและด้อยโอกาสมีองค์ความรู้ มีทักษะในการประกอบอาชีพ (ร้อยละ 85) | เท่ากับ 2 คะแนน |
| จำนวนนักเรียนพิการและด้อยโอกาสมีองค์ความรู้ มีทักษะในการประกอบอาชีพ (ร้อยละ 90) | เท่ากับ 3 คะแนน |
| จำนวนนักเรียนพิการและด้อยโอกาสมีองค์ความรู้ มีทักษะในการประกอบอาชีพ (ร้อยละ 95) | เท่ากับ 4 คะแนน |
| จำนวนนักเรียนพิการและด้อยโอกาสมีองค์ความรู้ มีทักษะในการประกอบอาชีพ (ร้อยละ 100) | เท่ากับ 5 คะแนน |

**รายละเอียดข้อมูลพื้นฐาน :**

|  |  |  |  |  |
| --- | --- | --- | --- | --- |
| ข้อมูลพื้นฐานประกอบการชี้วัด | หน่วยวัด | ผลการดำเนินงานในอดีต ปีงบประมาณ | | |
| 2556 | 2557 | 2558 |
| ร้อยละของนักเรียนพิการและผู้ด้อยโอกาสได้รับการพัฒนาทักษะวิชาชีพ ทักษะการ  ดำรงชีวิตสามารถพึ่งพาตนเองได้ | ร้อยละ | 100 | 100 | 100 |

**แหล่งข้อมูล/วิธีจัดเก็บข้อมูล :**

* โรงเรียนเฉพาะความพิการ จำนวน 46 แห่ง
* โรงเรียนศึกษาสงเคราะห์/ราชประชานุเคราะห์ จำนวน 51 แห่ง
* ประเมินผลการดำเนินงานโดยใช้เครื่องมือ
* สรุปผลการดำเนินงาน/รายงานผลการดำเนินงานต่อสำนักงานคณะกรรมการ  
  การศึกษาขั้นพื้นฐาน

**แนวทางการดำเนินงาน :**

**ระดับ สพฐ.**

สำนักงานคณะกรรมการการศึกษาขั้นพื้นฐานมีนโยบายในการส่งเสริมให้เด็กทุกคนได้เข้าเรียนในโรงเรียนที่มีคุณภาพ ตลอดจนส่งเสริมและสนับสนุนให้เด็กพิการและผู้ด้อยโอกาสได้รับการศึกษาอย่างทั่วถึงและได้รับการพัฒนาเต็มตามศักยภาพ ซึ่งจุดเน้นด้านผู้เรียนที่มีความต้องการพิเศษของเด็กพิการ คือให้ได้รับการพัฒนาศักยภาพเป็นรายบุคคลด้วยรูปแบบที่หลากหลายตามหลักวิชา และเด็กด้อยโอกาสได้รับโอกาสทางการศึกษาที่มีคุณภาพตามมาตรฐานการเรียนรู้ของหลักสูตรและอัตลักษณ์แห่งตน

**ระดับสถานศึกษา**

1. สถานศึกษามีศักยภาพในการจัดการศึกษาที่ส่งเสริมให้นักเรียนมีความพร้อมในการประกอบอาชีพและดำรงชีวิตอยู่ในสังคมได้อย่างปกติสุข
2. สถานศึกษาจัดทำ MOU กับสถานประกอบการ
3. สถานศึกษาพัฒนาหลักสูตรวิชาชีพที่เหมาะสมกับนักเรียนพิการและนักเรียนด้อยโอกาส  
   ในสถานศึกษาของตนเอง
4. สถานศึกษาส่งเสริม สนับสนุนให้นักเรียนฝึกอาชีพกับสถานประกอบการ
5. ครูอาชีพและครูแนะแนว ให้ความร่วมมือในการส่งเสริมและสนับสนุนให้นักเรียนมีงานทำ
6. รายงานผลการดำเนินงานต่อสำนักบริหารงานการศึกษาพิเศษตามกำหนด

**ผู้กำกับดูแลตัวชี้วัด** : ผู้อำนวยการสำนักบริหารการศึกษาพิเศษ **เบอร์ติดต่อ** : 0-2282-5820

**ผู้จัดเก็บข้อมูล** : นางสาวลดา เย็นใจ **เบอร์ติดต่อ** : 0-2282-6396

: นางสาวพัชราดา เรืองสุทธิ **เบอร์ติดต่อ** : 0-2282-6396

: นางสาวปัทมา นามปัญญา **เบอร์ติดต่อ** : 0-2288-5545

: นางสาวกนกพร มินทะขัติ **เบอร์ติดต่อ** : 0-2288-5545