**ตัวชี้วัดที่ 50 ระดับความสำเร็จของการจัดทำต้นทุนต่อหน่วยผลผลิต**

**หน่วยวัด : ระดับ**

**น้ำหนัก : ร้อยละ 3**

**คำอธิบาย :**

ความสำเร็จของการจัดทำต้นทุนต่อหน่วยผลผลิต หมายถึง การที่ส่วนราชการสามารถจัดทำบัญชีต้นทุนต่อหน่วยผลผลิตตามที่กรมบัญชีกลางกำหนด และนำเอาผลการคำนวณต้นทุนมาใช้ในการบริหารราชการอย่างมีประสิทธิภาพ และมีฐานข้อมูลเพื่อสนับสนุนการบริหารงานงบประมาณของหน่วยงาน โดยจัดทำแผนเพิ่มประสิทธิภาพการดำเนินงานพร้อมทั้งกำหนดเป้าหมายการเพิ่มประสิทธิภาพให้ชัดเจนสามารถวัดผลได้ (เชิงปริมาณ) รวมทั้งจัดทำรายงานสรุปผลการดำเนินงานและผลสำเร็จตามแผนเพิ่มประสิทธิภาพการดำเนินงานและแผนเพิ่มประสิทธิภาพดังกล่าวได้รับความเห็นชอบจากหัวหน้าส่วนราชการ

ส่วนราชการที่จัดทำบัญชีต้นทุน หมายถึง ส่วนราชการส่วนกลางซึ่งเป็นผู้รับผิดชอบ คือ สำนักนโยบายและแผนการศึกษาขั้นพื้นฐานและสำนักการคลังและสินทรัพย์

**เกณฑ์การให้คะแนน :**

กำหนดเป็นระดับขั้นของความสำเร็จ (Milestone) แบ่งเกณฑ์การให้คะแนนเป็น 5 ระดับ พิจารณาจากความก้าวหน้าของขั้นตอนการดำเนินงานตามเป้าหมายแต่ละระดับ ดังนี้

|  |  |  |  |  |  |
| --- | --- | --- | --- | --- | --- |
| **ระดับคะแนน** | **ระดับขั้นของความสำเร็จ** | | | | |
| **ขั้นตอนที่ 1** | **ขั้นตอนที่ 2** | **ขั้นตอนที่ 3** | **ขั้นตอนที่ 4** | **ขั้นตอนที่ 5** |
| 1 | **✓** |  |  |  |  |
| 2 | **✓** | **✓** |  |  |  |
| 3 | **✓** | **✓** | **✓** |  |  |
| 4 | **✓** | **✓** | **✓** | **✓** |  |
| 5 | **✓** | **✓** | **✓** | **✓** | **✓** |

โดยที่

|  |  |
| --- | --- |
| **ระดับคะแนน** | **เกณฑ์การให้คะแนน** |
| 1 | จัดทำบัญชีต้นทุนต่อหน่วยผลผลิต ประจำปีงบประมาณ พ.ศ.2558 ตามหลักเกณฑ์และวิธีการที่กรมบัญชีกลางกำหนดได้แล้วเสร็จ และรายงานผลการคำนวณต้นทุนตามรูปแบบที่กรมบัญชีกลางกำหนด พร้อมทั้งเผยแพร่ข้อมูลผ่านทางเว็บไซต์ของหน่วยงาน |
| 2 | เปรียบเทียบผลการคำนวณต้นทุนต่อหน่วยผลผลิตระหว่างปีงบประมาณ 2557 และปีงบประมาณ 2558 ว่ามีการเปลี่ยนแปลงเพิ่มขึ้นหรือลดลงอย่างไร พร้อมทั้งวิเคราะห์ถึงสาเหตุการณ์เปลี่ยนแปลงดังกล่าว จัดทำรายงานการเปรียบเทียบและสรุปผลการวิเคราะห์ต้นทุนต่อหน่วยผลผลิตได้แล้วเสร็จ ตามรูปแบบที่กรมบัญชีกลางกำหนด พร้อมทั้งเผยแพร่ข้อมูลผ่านช่องทางเว็บไซต์ของหน่วยงาน |

|  |  |
| --- | --- |
| **ระดับคะแนน** | **เกณฑ์การให้คะแนน** |
| 3 | จัดทำแผนเพิ่มประสิทธิภาพ การลดค่าใช้จ่ายและการปรับปรุงกิจกรรม ประจำปีงบประมาณ พ.ศ. 2559 พร้อมทั้งกำหนดเป้าหมายการเพิ่มประสิทธิภาพ  ในปีงบประมาณ พ.ศ. 2559 ให้ชัดเจน สามารถวัดผลได้ (เชิงปริมาณ) และแผนเพิ่มประสิทธิภาพดังกล่าวได้รับความเห็นชอบจากหัวหน้าของส่วนราชการ |
| 4 | ดำเนินการตามแผนเพิ่มประสิทธิภาพ กรณีลดค่าใช้จ่ายและกรณีปรับปรุงกิจกรรมประจำปีงบประมาณ พ.ศ. 2559 ได้ตามเป้าหมายที่กำหนดไว้ พร้อมทั้งจัดทำรายงานสรุปผลการดำเนินงาน และผลสำเร็จตามแผนเพิ่มประสิทธิภาพการดำเนินงานปีงบประมาณ พ.ศ. 2559 และได้รับความเห็นชอบจากหัวหน้าส่วนราชการ |
| 5 | มีการนำข้อมูลต้นทุนมาใช้ประโยชน์ในการบริหารจัดการของหน่วยงาน นอกเหนือจากการลดค่าใช้จ่ายและการปรับปรุงกิจกรรม พร้อมทั้งจัดทำรายงานสรุปผลการดำเนินงาน ปีงบประมาณ พ.ศ.2559 และได้รับความเห็นชอบจากหัวหน้าส่วนราชการ |

**เงื่อนไข :**

1. ให้ส่วนราชการส่วนกลาง (สคส. สพฐ.) ส่งผลการดำเนินงานในระดับคะแนนที่ 1 ถึงและระดับคะแนนที่ 2 ส่งให้กรมบัญชีกลาง สำนักงบประมาณ และสำนักงาน ก.พ.ร. ภายในวันที่ 29กุมภาพันธ์ 2559

2. ให้ส่วนราชการส่วนกลาง (สนผ. สพฐ.) ส่งผลการดำเนินงานในระดับคะแนนที่ 3 ถึงกรมบัญชีกลางภายในวันที่ 31 มีนาคม 2559

3. ให้ส่วนราชการส่วนกลาง (สนผ. สพฐ.) ส่งผลการดำเนินงานในระดับคะแนนที่ 4 และระดับคะแนนที่ 5 ถึงกรมบัญชีกลางภายในวันที่ 31 ตุลาคม 2559

**รายละเอียดข้อมูลพื้นฐาน :**

|  |  |  |  |  |
| --- | --- | --- | --- | --- |
| **ข้อมูลพื้นฐานประกอบตัวชี้วัด** | **หน่วยวัด** | **ผลการดำเนินงานในอดีต ปีงบประมาณ พ.ศ.** | | |
| **2556** | **2557** | **2558** |
| ระดับความสำเร็จของการจัดทำต้นทุน ต่อหน่วยผลผลิต | ระดับ | 5 | 5 | 5 |

**แหล่งข้อมูล / วิธีการจัดเก็บข้อมูล :**

1. พระราชบัญญัติงบประมาณรายจ่ายประจำปีที่แสดงผลผลิต / โครงการ / กิจกรรม

2. แผนปฏิบัติราชการและแผนการใช้จ่ายงบประมาณประจำปี พร้อมทั้งเป้าหมายเชิงปริมาณของแต่ละผลผลิต / โครงการ/กิจกรรม

3. แนวทางการจัดทำบัญชีต้นทุน โดยใช้หลักเกณฑ์และวิธีการตามที่กรมบัญชีกลางกำหนดในคู่มือการจัดทำบัญชีต้นทุนของกรมบัญชีกลาง

4. ข้อมูลที่จัดเก็บเพื่อจัดทำบัญชีต้นทุน ใช้ข้อมูลค่าใช้จ่ายที่หน่วยเบิกทั้งส่วนกลางและส่วนภูมิภาค ตั้งเบิกในระบบ GFMIS ได้แก่ สำนักงานเขตพื้นที่การศึกษาประถมศึกษา 183 เขต สำนักงานเขตพื้นที่การศึกษามัธยมศึกษา 42 แห่ง สถานศึกษาที่เป็นหน่วยเบิก จำนวน 185 แห่ง ศูนย์การศึกษาพิเศษที่เป็นหน่วยเบิก จำนวน 76 แห่ง โรงเรียนการศึกษาพิเศษ 41 เขต โรงเรียนศึกษาสงเคราะห์ 49 แห่ง และส่วนกลาง รวมเป็น 576 แห่ง

5. จำนวนปริมาณของแต่ละกิจกรรมย่อยของทุกหน่วยเบิกจ่ายและทุกศูนย์ต้นทุนที่ส่งข้อมูล ผ่านระบบ ARS ของกลุ่มพัฒนาระบบบริหาร

6. จำนวนปริมาณงานแต่ละกิจกรรมย่อยของทุกสำนักในส่วนกลาง

**แนวทางการดำเนินงาน :**

**ระดับ สพฐ.**

1. เก็บข้อมูลค่าใช้จ่ายทั้งทางตรงและทางอ้อมของหน่วยเบิกในสังกัด 576 แห่ง และส่วนกลางจากระบบ GFMIS เพื่อมาจัดทำบัญชีต้นทุนประจำปีงบประมาณ พ.ศ. 2558

2. เก็บข้อมูลจำนวนปริมาณของแต่ละกิจกรรมย่อยของ สพป., โรงเรียนภายใต้ สพป., สพม. โรงเรียนภายใต้ สพม., โรงเรียนการศึกษาพิเศษ, โรงเรียนศึกษาสงเคราะห์ และศูนย์การศึกษาพิเศษ ที่อยู่ในความรับผิดชอบของสำนักบริหารงานการศึกษาพิเศษ รายงานผ่านระบบ ARS 2558 ของกลุ่มพัฒนาระบบบริหาร และจากทุกสำนักในส่วนกลางแจ้งมาเพื่อมาจัดทำบัญชีต้นทุนต่อหน่วยกิจกรรมย่อย ประจำปีงบประมาณ พ.ศ. 2558

3. เรียกรายงานข้อมูลค่าใช้จ่ายจากระบบ GFMIS ประจำปีงบประมาณ 2558 (ด้วยคำสั่งงาน KSB1) ของทุกศูนย์ต้นทุนและทุกหน่วยเบิก แจ้งกลับไปยังหน่วยเบิกต่าง ๆ ให้ตรวจสอบความถูกต้องของรายงานค่าใช้จ่าย ศูนย์ต้นทุนและกิจกรรมย่อยผู้ใช้เงิน และให้ผู้บริหารของหน่วยงานรับรองความถูกต้องของค่าใช้จ่ายของหน่วยงานตนเอง (ถ้าเป็นสำนักงานเขตพื้นที่การศึกษา ให้รับรองค่าใช้จ่ายของหน่วยงานตนเองและโรงเรียนภายใต้กำกับเขตพื้นที่การศึกษาด้วย) โดยรวบรวมข้อมูลส่งกรมบัญชีกลาง เพื่อให้เป็นไปตามแนวทางการประเมินตามตัวชี้วัด ประจำปีงบประมาณ พ.ศ. 2559 ระดับคะแนนที่ 1 ซึ่งได้แจ้งให้หน่วยเบิกทุกแห่งทราบแล้ว ตามหนังสือ สพฐ. ที่ ศธ 04002/ว 133 ลงวันที่ 14 มกราคม 2559

4. แจ้งหน่วยเบิกทุกแห่งให้รับทราบการเชื่อมโยงกิจกรรมหลักตามพระราชบัญญัติงบประมาณรายจ่ายประจำปี พ.ศ. 2559 กับกิจกรรมย่อยของทุกศูนย์ต้นทุน ที่กรมบัญชีกลางได้ upload เข้าระบบ GFMIS เพี่อใช้ในการบันทึกค่าใช้จ่ายเข้าสู่กิจกรรมย่อยในระบบ GFMIS ประจำปีงบประมาณ พ.ศ. 2559 อีกทั้งหน่วยเบิกทุกแห่งจะต้องระบุกิจกรรมย่อยเข้าสู่ระบบ GFMIS สำหรับปีงบประมาณ 2559 ด้วย เพื่อให้เป็นไปตามระดับคะแนนที่ 1 ซึ่งได้แจ้งให้หน่วยเบิกทุกแห่งทราบแล้ว ตามหนังสือ สพฐ. ที่ ศธ 04002/ว 3700 ลงวันที่ 8 ธันวาคม 2558

5. หน่วยงานส่วนกลาง (สำนักการคลังและสินทรัพย์) จัดทำบัญชีต้นทุนต่อหน่วยของกิจกรรมย่อยของทุกหน่วยเบิกทุกศูนย์ต้นทุน ต้นทุนต่อหน่วยผลผลิตย่อย 6 ผลผลิต ต้นทุนต่อหน่วยกิจกรรมหลัก และต้นทุนต่อหน่วยผลผลิตหลัก 6 ผลผลิต /8 โครงการ ประจำปีงบประมาณ พ.ศ. 2558 และเปรียบเทียบผลการคำนวณต้นทุนต่อหน่วยผลผลิตระหว่างปีงบประมาณ 2558 และปีงบประมาณ 2557 ว่ามีการเปลี่ยนแปลงเพิ่มขึ้นหรือลดลงอย่างไร พร้อมทั้งวิเคราะห์ถึงสาเหตุการเปลี่ยนแปลงดังกล่าว ตามรูปแบบ ที่กรมบัญชีกลางกำหนด โดยเสนอให้กรมบัญชีกลางทราบตามกำหนดเวลา และเผยแพร่ข้อมูลผ่านทาง Website ของ สพฐ. (www.obec.go.th) เพื่อให้เป็นไปตามตัวชี้วัด ประจำปีงบประมาณ พ.ศ. 2559 ระดับคะแนนที่ 2

6. สำนักบริหารงานการศึกษาพิเศษรับผิดชอบในการกำกับ ติดตาม ให้ศูนย์การศึกษาพิเศษ โรงเรียนการศึกษาพิเศษ และโรงเรียนศึกษาสงเคราะห์ ดำเนินการระบุค่าใช้จ่ายเข้าสู่กิจกรรมย่อย การตั้งเบิกในระบบ GFMIS ประจำปีงบประมาณ พ.ศ. 2559 ให้ถูกต้องตามศูนย์ต้นทุน และกิจกรรมย่อยของกลุ่มผู้ใช้จ่ายเงิน รวมถึงการจัดเก็บข้อมูลปริมาณงานแต่ละกิจกรรมย่อยของศูนย์การศึกษาพิเศษ โรงเรียนการศึกษาพิเศษและโรงเรียนศึกษาสงเคราะห์ โดยรายงานผ่านระบบ ARS ของ กพร. ในรอบ 12 เดือน ที่ กพร. เปิดระบบให้ทำการรายงาน

7. แต่งตั้งคณะทำงานจัดทำต้นทุนต่อหน่วยผลผลิตของสำนักงานคณะกรรมการการศึกษาขั้นพื้นฐานประจำปีงบประมาณ พ.ศ. 2559 พร้อมทั้งจัดประชุมคณะทำงาน ฯ ระหว่างวันที่ 6 – 8 มีนาคม 2559 เพื่อจัดทำแผนเพิ่มประสิทธิภาพการดำเนินงานประจำปีงบประมาณ พ.ศ. 2559 โดยแผนการลดค่าใช้จ่าย 2 เรื่อง โดยต้องลดค่าใช้จ่ายลงได้อย่างน้อยร้อยละ 5 จากค่าใช้จ่ายปี 2557 และแผนการปรับปรุงกิจกรรม โดยต้องแสดงให้เห็นถึงประสิทธิภาพที่เพิ่มขึ้นของกิจกรรมในรูปของต้นทุนและปริมาณงานอีก 2 กิจกรรมที่เลขาธิการคณะกรรมการการศึกษาขั้นพื้นฐานให้ความเห็นชอบ

8. เร่งรัดติดตามให้ทุกสำนักในส่วนกลาง และสำนักงานเขตพื้นที่การศึกษาประถมศึกษา /สำนักงานเขตพื้นที่การศึกษามัธยมศึกษาทุกแห่ง ดำเนินการตามแผนเพิ่มประสิทธิภาพ โดยวางแผนการดำเนินงาน ประจำปีงบประมาณ พ.ศ. 2559 และรายงานผลการดำเนินงาน ผลสำเร็จที่เกิดขึ้นจากการดำเนินงานตามแบบรายงานที่กำหนด เสนอให้เลขาธิการคณะกรรมการการศึกษาขั้นพื้นฐานเห็นชอบและส่งกรมบัญชีกลางภายในวันที่ 31 ตุลาคม 2559

**ระดับ สพป. และ สพม.**

1. สำนักงานเขตพื้นที่การศึกษาประถมศึกษาทุกแห่ง/ สำนักงานเขตพื้นที่การศึกษามัธยมศึกษา ทุกแห่ง ต้องตรวจสอบความถูกต้องของรายงานค่าใช้จ่ายประจำปีงบประมาณ พ.ศ.2558 ที่สำนักงานคณะกรรมการการศึกษาขั้นพื้นฐานได้จัดส่งให้ทั้งในส่วนของรายงานค่าใช้จ่ายของหน่วยเบิกตนเอง และโรงเรียนภายใต้กำกับสำนักงานเขตพื้นที่การศึกษาด้วย โดยให้ผู้อำนวยการสำนักงานเขตพื้นที่การศึกษา หรือผู้ที่ได้รับมอบหมายให้ปฏิบัติงานแทนเป็นผู้รับรองความถูกต้องของค่าใช้จ่ายดังกล่าวทั้งของสำนักงานเขตพื้นที่การศึกษาตนเองและโรงเรียนภายใต้กำกับ และส่งรายงานค่าใช้จ่ายดังกล่าวกลับสำนักงานคณะกรรมการการศึกษาขั้นพื้นฐาน เพื่อรายงานกรมบัญชีกลางภายในวันที่ 29 กุมภาพันธ์ 2559 เพื่อให้เป็นไปตามแนวทางการประเมินในตัวชี้วัด ระดับคะแนนที่ 1 ประจำปีงบประมาณ พ.ศ. 2559

2. กำกับ ติดตามให้เจ้าหน้าที่ที่รับผิดชอบในการตั้งเบิกในระบบ GFMIS ของสำนักงานเขตพื้นที่การศึกษาได้ระบุกิจกรรมย่อยเข้าสู่ระบบ GFMIS เมื่อมีการตั้งเบิกซึ่งเกิดค่าใช้จ่ายหรือเมื่อมีการล้างลูกหนี้เงินยืมราชการ (ประเภท G1) ทุกครั้ง หากไม่มีการระบุรหัสกิจกรรมย่อยในการตั้งเบิก สำนักงานเขตพื้นที่การศึกษาจะต้องเข้าทำการปรับปรุงรายการเพื่อใส่รหัสกิจกรรมย่อยให้ครบถ้วนด้วย โดยเฉพาะการตั้งเบิกเงินเดือน ค่าจ้าง หากไม่ได้ระบุรหัสกิจกรรมย่อยในการตั้งเบิก เจ้าหน้าที่ที่รับผิดชอบจะต้องเข้าไปปรับปรุงรายการเพื่อใส่รหัสกิจกรรมย่อยให้ครบถ้วน เพื่อให้เป็นไปตามระดับคะแนนที่ 1 ของกรมบัญชีกลาง

3. กำกับ ติดตาม ให้โรงเรียนในสังกัด (โรงเรียนภายใต้ สพป. และ สพม.) ได้ระบุค่าใช้จ่าย ที่โรงเรียนขอเบิกให้ถูกต้องตามภาระงานของแต่ละกลุ่มในโรงเรียน และ สพป. / สพม. โดยต้องระบุศูนย์ต้นทุนและระบุรหัสกิจกรรมย่อยของโรงเรียน เพื่อใช้ในการขอเบิกเงินของโรงเรียนในระบบ GFMIS ทุกครั้งเท่านั้น

4. จัดเก็บข้อมูลจำนวนปริมาณงานแต่ละกิจกรรมย่อยของกลุ่มงานภายใน สพป. / สพม. โรงเรียนภายใต้กำกับของ สพป. / สพม. และโรงเรียนที่เป็นหน่วยเบิกที่เคยสังกัดสำนักงานเขตพื้นที่การศึกษา ประจำปีงบประมาณ พ.ศ. 2559 (ข้อมูลปริมาณงานตั้งแต่ 1 ต.ค. 2558 – 30 ก.ย. 2559) เพื่อรายงานเข้าระบบ ARS ของกลุ่มพัฒนาระบบบริหาร (กพร.) เฉพาะในรอบ 12 เดือน (สิ้นปีงบประมาณ พ.ศ. 2559)

5. **สำนักงานเขตพื้นที่การศึกษาประถมศึกษาทุกแห่ง / สำนักงานเขตพื้นที่การศึกษามัธยมศึกษาทุกแห่ง** ดำเนินการตามแผนเพิ่มประสิทธิภาพการดำเนินงาน ประจำปีงบประมาณ พ.ศ. 2559 (ทุกสำนัก สพป./สพม. และสถานศึกษา ดำเนินการ) และรายงานผลการดำเนินงาน และผลสำเร็จที่เกิดขึ้นจากการดำเนินงานตามแบบรายงานที่กำหนด ส่งให้สำนักงานคณะกรรมการการศึกษาขั้นพื้นฐานอย่างช้าภายในวันที่ 14 ตุลาคม 2559

**ระดับสถานศึกษา**

1.. สถานศึกษาทุกแห่งรายงานข้อมูลปริมาณงานแต่ละกิจกรรมย่อยประจำปีงบประมาณ 2559 ของสถานศึกษาให้ สพป./สพม. ที่สถานศึกษาสังกัดอยู่ (สิ้นปีงบประมาณ 2559)

2.. สถานศึกษาทุกแห่งดำเนินงานตามแผนเพิ่มประสิทธิภาพการดำเนินงาน ประจำปีงบประมาณ พ.ศ. 2559

3. สถานศึกษาทุกแห่งรายงานผลดำเนินงานตามแผนเพิ่มประสิทธิภาพการดำเนินงาน ประจำปีงบประมาณ พ.ศ. 2559 และผลสำเร็จที่เกิดขึ้นจากการดำเนินงานต่อ สพป./สพม. ตามแบบรายงานอย่างช้าภายในวันที่ 5 ตุลาคม 2559 เพื่อให้ สพป./สพม. สามารถส่งรายงานให้สำนักงานคณะกรรมการการศึกษาขั้นพื้นฐานได้อย่างช้าภายในวันที่ 14 ตุลาคม 2558

**การรายงานผล : การจัดทำบัญชีต้นทุนตามเกณฑ์ประเมินผลของกรมบัญชีกลาง ประจำปีงบประมาณ พ.ศ. 2559**

1. สำนักงานเขตพื้นที่การศึกษาประถมศึกษาทุกแห่ง และสำนักงานเขตพื้นที่การศึกษามัธยมศึกษาทุกแห่ง มีการตรวจสอบความถูกต้องของการระบุค่าใช้จ่ายประจำปีงบประมาณ พ.ศ. 2558 เข้าสู่กิจกรรมย่อยในการตั้งเบิกเข้าระบบ GFMIS โดยผู้บริหารหน่วยงานได้รับรองความถูกต้องและจัดส่งให้สำนักงานคณะกรรมการการศึกษาขั้นพื้นฐานแล้ว ภายในวันที่ 10 กุมภาพันธ์ 2559 โดยถ้าจัดส่งให้ สพฐ.แล้ว ให้รายงานผลการดำเนินงานดังกล่าวเข้าสู่ระบบ ARS ของ กพร. ประจำปี 2559 ในรอบ 6 เดือน (ถ้าจัดส่งให้ระบุ (1) หรือ ไม่ได้จัดส่งให้ระบุ (0) )

2. สิ้นปีงบประมาณ 2559 สำนักในส่วนกลาง มีการรายงานผลจำนวนปริมาณงานของกิจกรรมย่อยตามภารกิจของทุกสำนัก ประจำปีงบประมาณ พ.ศ. 2559 ให้สำนักการคลังและสินทรัพย์ ภายในวันที่ 30 ตุลาคม 2559

3. สิ้นปีงบประมาณ 2559 สำนักงานเขตพื้นที่การศึกษาประถมศึกษาทุกแห่ง และสำนักงานเขตพื้นที่การศึกษามัธยมศึกษาทุกแห่ง รวบรวมข้อมูลปริมาณงานกิจกรรมย่อยของหน่วยงานตนเอง, โรงเรียนภายใต้กำกับ สพป./ สพม. และโรงเรียนที่เป็นหน่วยเบิก พร้อมรายงานผลจำนวนปริมาณงานของกิจกรรมย่อยประจำปี พ.ศ. 2559 (ข้อมูลปริมาณงานตั้งแต่ 1 ตุลาคม 2558 – 30 กันยายน 2559) เฉพาะในรอบ 12 เดือน ผ่านระบบ ARS ของกลุ่มพัฒนาระบบบริหารในรูปแบบ Excel File ตามแบบฟอร์มที่กำหนด

4. ศูนย์การศึกษาพิเศษ โรงเรียนการศึกษาพิเศษ และโรงเรียนศึกษาสงเคราะห์ รายงานผลจำนวนปริมาณงานของกิจกรรมย่อยประจำปีงบประมาณ พ.ศ.2559 ให้สำนักบริหารงานการศึกษาพิเศษ เพื่อรายงานผ่านระบบ ARS ของกลุ่มพัฒนาระบบบริหารในรอบ 12 เดือน

5. การรายงานผลการดำเนินงานตามตัวชี้วัด ระดับความสำเร็จในการจัดทำต้นทุนต่อหน่วยผลผลิต ส่วนกลางเป็นผู้ดำเนินการเอง โดยระดับคะแนนที่ 1 และ 2 รายงานผลโดยสำนักการคลังและสินทรัพย์ สำหรับระดับคะแนนที่ 3, 4 และ 5 รายงานผลโดยสำนักนโยบายและแผนการศึกษาขั้นพื้นฐาน โดยสำนักงานเขตพื้นที่การศึกษารายงานผลการดำเนินงานแผนเพิ่มประสิทธิภาพการดำเนินงาน ปีงบประมาณ พ.ศ. 2559 ผ่านระบบ ARS ของกลุ่มพัฒนาระบบบริหารในรอบ 12 เดือน

**แนวทางการประเมินผล :**

| **ระดับคะแนน** | **เกณฑ์การให้คะแนน** | **แนวทางการประเมินผล** |
| --- | --- | --- |
| **1** | **ขั้นตอนที่ 1 :** | **ประเมินผลจากข้อมูล เอกสาร หลักฐานต่างๆ** |
|  | การจัดทำบัญชีต้นทุนต่อหน่วยผลผลิต ประจำปีงบประมาณ พ.ศ.2558MIS | * สำเนาหนังสือแจ้งเวียนให้หน่วยงานภายในส่วนราชการตรวจสอบรายละเอียดความถูกต้องของค่าใช้จ่าย * หลักฐานแสดงการตรวจสอบจากหัวหน้าศูนย์ต้นทุนเกี่ยวกับความถูกต้องของข้อมูลต้นทุน ศูนย์ต้นทุน หรือกิจกรรมย่อย * สำเนาหนังสือขอสร้างรหัสกิจกรรมย่อยทั้งหมดในระบบ GFMIS * หลักฐานแสดงการระบุค่าใช้จ่ายเข้าสู่กิจกรรมย่อยในระบบ GFMIS (KSB1) ในรูปแผ่นบันทึกข้อมูล * รายงานผลการคำนวณต้นทุนต่อหน่วยกิจกรรม ผลผลิต กิจกรรมย่อยและผลผลิตย่อยของปีงบประมาณ 2558 ตามหลักเกณฑ์ วิธีการและรูปแบบรายงานที่กรมบัญชีกลางกำหนด (แสดงเป็นหน่วยบาท) โดยได้รับความเห็นชอบจากผู้มีอำนาจ   ส่งสำเนาเอกสารหลักฐานต่างๆ ดังกล่าวให้กับกรมบัญชีกลางสำนักงบประมาณ และสำนักงาน ก.พ.ร. ภายในวันที่ 29 กุมภาพันธ์ 2559 |
| **2** | **ขั้นตอนที่ 2 :** | **ประเมินผลจากข้อมูล เอกสาร หลักฐานต่างๆ** |
|  | เปรียบเทียบผลการคำนวณต้นทุนต่อหน่วยผลผลิตระหว่างปีงบประมาณ 2557 และปี 2558 | **#** เอกสาร/หลักฐานที่แสดงถึงการดำเนินงาน การรายงานผลการคำนวณต้นทุนต่อหน่วยผลผลิตที่ได้จัดทำแล้วเสร็จ ดังนี้   * รายงานผลการเปรียบเทียบการคำนวณต้นทุนต่อหน่วย ผลผลิต ระหว่างปีงบประมาณ พ.ศ. 2557 และปีงบประมาณ 2558 ตามหลักเกณฑ์ วิธีการ และรูปแบบรายงานที่กรมบัญชีกลางกำหนด (แสดงเป็นหน่วยบาท) โดยได้รับความเห็นชอบจากผู้มีอำนาจ * รายงานสรุปผลการวิเคราะห์ต้นทุนต่อหน่วยผลผลิตตามรูปแบบที่กรมบัญชีกลางกำหนด และได้รับความเห็นชอบจากผู้มีอำนาจ โดยเนื้อหาของรายงานดังกล่าว ประกอบด้วย * สรุปผลการเปรียบเทียบและวิเคราะห์ผลการคำนวณต้นทุนต่อหน่วยผลผลิตและกิจกรรมระหว่างปีงบประมาณ 2557 และปีงบประมาณ 2558 * วิเคราะห์สาเหตุของการเปลี่ยนแปลงที่เกิดขึ้นอย่างมีสาระสำคัญในต้นทุนต่อหน่วย (โดยอธิบายสาเหตุของการเปลี่ยนแปลงในส่วนที่เกินกว่า 20%) * ถ้าหน่วยงานมีการปรับเปลี่ยนวิธีการคำนวณต้นทุน หน่วยนับ หรือชื่อกิจกรรม/ผลผลิตในปีปัจจุบัน ต้องมีการดำเนินการแก้ไขปีก่อนด้วย เพื่อให้สามารถเปรียบเทียบได้ในระหว่าง 2 ปี * ส่งผลการดำเนินงาน * ให้กรมบัญชีกลางในรูปแบบเอกสารและแผ่นบันทึกข้อมูล (CD-Rom) เป็นไฟล์ Excel (ตาราง 7 –12) * ให้สำนักงบประมาณ และสำนักงาน ก.พ.ร.ในรูปแบบเอกสาร (ตาราง 7 – 12) ทั้งนี้วันที่แล้วเสร็จของรายงานถือตามวันที่ผู้มีอำนาจลงนามเห็นชอบรายงานฯ ดังกล่าว * เผยแพร่ข้อมูลบนหน้าหลักของ Website ของหน่วยงาน หรือในกรณีที่หน่วยงานไม่มี Website ของหน่วยงาน ให้เผยแพร่ในช่องทางอื่นที่เหมาะสม   ส่งสำเนารายงานฯ ให้กับ กรมบัญชีกลาง สำนักงบประมาณ และ สำนักงาน ก.พ.ร. ภายในวันที่ 29 กุมภาพันธ์ 2559 |
| **3** | **ขั้นตอนที่ 3 :** | **ประเมินผลจากข้อมูล เอกสาร หลักฐานต่างๆ** |
|  | จัดทำแผนเพิ่มประสิทธิภาพ การลดค่าใช้จ่ายและการปรับปรุงกิจกรรม ประจำปีงบประมาณ พ.ศ. 2559 | * แผนเพิ่มประสิทธิภาพการดำเนินงาน ปีงบประมาณ พ.ศ. 2559 ซึ่งมีการกำหนดเป้าหมายการเพิ่มประสิทธิภาพในปีงบประมาณ พ.ศ. 2559 อย่างชัดเจน (มีการระบุกิจกรรมสถานะปัจจุบัน เป้าหมาย ระยะเวลา) ไม่ต่ำกว่า 4 เรื่อง คือ * กรณีลดค่าใช้จ่ายต้องเป็นค่าใช้จ่ายในการดำเนินงานในภาพรวมระดับกรมที่ลดลง เช่น ค่าสาธารณูปโภค ค่าวัสดุสำนักงาน เป็นต้น โดยต้องสามารถลดค่าใช้จ่ายลงได้อย่างน้อยร้อยละ 5 จากค่าใช้จ่ายที่เกิดขึ้นจริงในปีงบประมาณก่อน จำนวน 2 เรื่อง และ * การปรับปรุงกิจกรรม ต้องแสดงให้เห็นถึงประสิทธิภาพที่เพิ่มขึ้นของกิจกรรมนั้นในรูปของต้นทุนและปริมาณงาน จำนวน 2 เรื่อง * ทั้งนี้ วันที่แล้วเสร็จของแผนเพิ่มประสิทธิภาพการดำเนินงาน ปีงบประมาณ พ.ศ. 2559 ถือตามวันที่ผู้มีอำนาจลงนามเห็นชอบแผนฯ ดังกล่าว   ส่งสำเนาแผนฯ ให้กับกรมบัญชีกลางภายในวันที่ 31 มีนาคม 2559 |
| **4** | **ขั้นตอนที่ 4 :** | **ประเมินผลจากข้อมูล เอกสาร หลักฐานต่างๆ** |
|  | รายงานผลการลดค่าใช้จ่ายและการปรับปรุงกิจกรรมที่สามารถเพิ่มประสิทธิภาพได้อย่างแท้จริง | เอกสาร/หลักฐานที่แสดงถึงการดำเนินงานตามแผนการเพิ่มประสิทธิภาพการดำเนินงาน สำหรับปีงบประมาณ พ.ศ. 2559 ดังนี้   * รายงานผลการดำเนินงานตามแผนเพิ่มประสิทธิภาพ การลดค่าใช้จ่าย และการปรับปรุงกิจกรรม โดยมีเนื้อหา ดังนี้ * ผลการดำเนินงาน และผลสำเร็จที่เกิดจากการดำเนินงานตามแผนเพิ่มประสิทธิภาพฯ โดยเทียบกับเป้าหมายที่กำหนด * ช่วงระยะเวลาที่ดำเนินการ/กิจกรรม/วิธีการ/ขั้นตอนตามที่กำหนดไว้ในแผนเพิ่มประสิทธิภาพ * ปัจจัยสนับสนุน * ปัญหา/อุปสรรค * แนวทางหรือข้อเสนอแนะในการปรับปรุงแผนเพิ่มประสิทธิภาพฯ ในปีต่อไป * รายงานสรุปผลการประหยัดค่าใช้จ่ายที่ประหยัดได้จากการดำเนินงานด้านการลดค่าใช้จ่าย (แผนเพิ่มประสิทธิภาพกรณีการลดค่าใช้จ่าย) และต้นทุนต่อหน่วยผลผลิตที่ลดลงได้จากการปรับปรุงกระบวนการดำเนินงาน (แผนเพิ่มประสิทธิภาพกรณีการปรับปรุงกิจกรรม) ถือตามผู้มีอำนาจลงนามเห็นชอบต่อรายงานฯ ดังกล่าว   วันที่แล้วเสร็จของรายงานผลการดำเนินงานดังกล่าว ถือตามวันที่ผุ้มีอำนาจลงนามเห็นชอบต่อรายงานฯ ดังกล่าว  สำเนาหนังสือนำส่งรายงานฯ ให้กับกรมบัญชีกลางภายในวันที่ 31 ตุลาคม 2559 |
| **5** | **ขั้นตอนที่ 5 :** | **ประเมินผลจากข้อมูล เอกสาร หลักฐานต่างๆ** |
|  | การนำข้อมูลต้นทุนมาใช้ประโยชน์ในการบริหารจัดการของหน่วยงาน นอกเหนือจากการลดค่าใช้จ่ายและการปรับปรุงกิจกรรม | หลักฐานแสดงผลการประเมินของผู้บริหารหรือคณะทำงานต้นทุนผลผลิตด้านการใช้ประโยชน์จากข้อมูลต้นทุนผลผลิต   * หลักฐานแสดงการแต่งตั้งคณะกรรมการจัดทำต้นทุนต่อหน่วยผลผลิตของหน่วยงาน * หลักฐานแสดงการจัดประชุมชี้แจงทำความเข้าใจเกี่ยวกับข้อมูลต้นทุนการวิเคราะห์และการใช้ประโยชน์จากข้อมูลต้นทุนในหน่วยงาน * หลักฐานแสดงการสื่อสารภายในหน่วยงานถึงการประหยัดทรัพยากรของหน่วยงาน * รายงานสรุปผลการนำข้อมูลต้นทุนมาใช้ประโยชน์ในการบริหารจัดการของหน่วยงาน นอกเหนือจากการลดค่าใช้จ่ายและการปรับปรุงกิจกรรม   ส่งสำเนารายงานให้กับกรมบัญชีกลางภายในวันที่ 31 ตุลาคม 2559 |
|  |  |  |

**ผู้กำกับดูแลตัวชี้วัด :** นางสาวลิลิน ทรงผาสุก  **เบอร์ติดต่อ :** 02 288 5853

นางสาวธัชนันท์ บุญวัฒนสุนทร **เบอร์ติดต่อ :** 02 288 5614

**ผู้จัดเก็บข้อมูล :** นางสาวสุกัญญา พงศ์ชัยประทีป  **เบอร์ติดต่อ :** 02 282 9437

นางเบญจวรรณ ดวงใจ **เบอร์ติดต่อ :** 02 288 5853 นางสาวไพรินทร์ สุขกำปัง  **เบอร์ติดต่อ :** 02 288 5853

|  |  |  |  |
| --- | --- | --- | --- |
|  | | | |
|  |  |  |  |
|  |  |  |  |